6.6 מיליארד דולר יושקעו בשני הריזורטים המפורסמים בסינגפור | IAS
ראשי » מלונות » 6.6 מיליארד דולר יושקעו בשני הריזורטים המפורסמים בסינגפור
עירית רוזנבלום 16 במאי 2019 14:10
זאת בעקבות סיום תקופת הבלעדיות לזכיונות הקזינו של מרינה ביי סנדס ו-RWS
מרינה ביי סנדס. יוסיף מגדל רביעי עם סוויטות מלונאיות. צילום Depositphotos
שני הקומפלקסים המשלבים מלונאות, קזינו ובידור בסינגפור, הודיעו על תוכניות הרחבה בהיקף של 6.6 מיליארד דולר. ההשקעה תמצא ביטוי בשידרוג מסיבי בשני הנכסים. הראשון, (Marina Bay Sands (MBS – ריזורט הנופש המשולב במתחם מרינה ביי. האתר הוא של חברת לאס וגאס סאנדס (LVS) שבבעלות שלדון אדלסון. עתה הוא מתוכנן להוסיף אזור בידור חדש ומגדל מלונאי. במקביל, (Resorts World Sentosa (RWS ירחיב את יוניברסל סטודיוס סינגפור שבשטחו, שיכלול שתי אטרציות חדשות – פארק של מיניונים ועולם של סופר-נינטנדו.
במילים אחרות, שני הריזורטים הללו יהפכו זוהרים ונוצצים אף יותר. ההשקעה החדשה תהווה כמעט שני שלישים מגובה ההשקעה הראשונית שלהם בשנת 2006, אשר עמדה על 15 מיליארד דולר.
“מאז תום תקופת הבלעדיות של שני רשיונות הקזינו ב-2017, היינו במשא ומתן אינטנסיבי עם שני אתרי הנופש כדי לשמור על החלקים התיירותיים שלהם, תוך מיזעור הנזקים שנגרמים להם עקב הגבלת תחום ההימורים”, אמר שר המסחר והתעשייה של סינגפור, “בתמורה להארכת תקופת הבלעדיות לרשיונות קזינו עד סוף שנת 2030, מרינה ביי סנדס ו-Resorts World Sentosa ישקיעו בסביבות 6.6 מיליארד דולר במה שאינו קשור להימורים”.
בתקופת הבלעדיות על ההימורים של שני הקומפלקסים, לא ייפתחו בתי קזינו חדשים נוספים בסינגפור.
Resorts World Sentosa. תוסיף אטרקציות כמו פארק מיניונים, סופר נינטנדו ואקווריום. צילום Depositphotos
MBS תבנה 15,000 מושבים בזירת בידור החיונית כשמדובר משיכת מבקרים חוזרים למדינה. “עם עיצוב מוביל וטכנולוגיה חדישה, המקום ימשוך את הבדרנים המובילים מאסיה ומרחבי העולם וגם תיירים שלא כללו בעבר את דרום מזרח אסיה בטיולים שלהם”, נמסר מהחברה.
מלון מרינה סנדס יוסיף מגדל רביעי, עם 1,000 סוויטות חדשות, גג עם בריכה ומסעדה יוקרתית. בנוסף, ייבנו אולמות נשפים חדשים, אולמות לכנסים ותערוכות ומגוון אפשרויות הסעדה.
ל-RWS אטרקציה נוספת בצנרת – Oceanarium – מיתוג מחדש לאקווריום שכבר עבר שלוש הרחבות. כמו כן ייבנו שני מלונות חדשים בטיילת עם עד 1,100 חדרים. כל טיילת החוף תהיה מחודשת לחלוטין ותוכשר לאפשר הצגת מופע לילי ואזור אירוע רב-תכליתי.
כל השיפורים אמורים להסתיים עד 2025.
כתובת מקוצרת לכתבה זו: https://www.ias.co.il?p=95757
אסיה מושלת בצמרת הדרכונים החזקים בעולם
עשר הערים עם עלות המחייה הגבוהה בעולם ב-2018
מדד מאסטרקארד: בנגקוק מובילה במספר התיירים – מעל 20 מיליון
סינגפור קזינו שלדון אדלסון Marina Bay Sands Resorts World Sentosa